Document ID: /roh_data/filtered/fineweb-2-filterrobots_roh.jsonl.gz/56474

La moziun da Corado Pardini (PS/BE) pretenda che tut las interpresas, nua che la Confederaziun è acziunaria principala, limiteschian la paja maximala sin 500'000 francs. La paja da referenza è la paja d’in Cusseglier federal. La fatschenta va uss en il Cussegl dals chantuns.
Il Cussegl federal era cunter moziun
Il minister da finanzas Ueli Maurer è sa defendì senza success cunter la moziun. Ina limita da paja saja ina memia gronda intervenziun en il manaschi da fatschenta. Fin uss haja il Cussegl federal desistì d'introducir ina tala limita per il cader.
RR novitads 12:00